**புருவாஸ்** அல்லது **பெருவாஸ்**, (மலாய்: *Beruas*; ஆங்கிலம்: *Beruas*; சீனம்: 木威) என்பது மலேசியா, பேராக் மாநிலத்தில், மஞ்சோங் மாவட்டத்தில் அமைந்து உள்ள ஒரு நகரம். ஈப்போ மாநகரத்தில் இருந்து 73 கி.மீ.; தைப்பிங் பெருநகரத்தில் இருந்து 53 கி.மீ.; தொலைவில் அமைந்து உள்ளது. இந்த நகரத்திற்கு அருகாமையில் உள்ள நகரங்கள் பந்தாய் ரெமிஸ்; பாரிட். 

1970-ஆம் ஆண்டில் பந்தாய் ரெமிஸ் பிரதான சாலைக்கு **ஜாலான் கங்கா நெகரா** என பெயர் வைக்கப்பட்டு இருந்தது. ஒரு காலக் கட்டத்தில் டிண்டிங்ஸ் ஆறு லூமுட்டில் இருந்து புருவாஸ் வரை நீண்டு இருந்தது. அந்த ஆற்றின் சுவடுகளை இன்றும் இங்கு காணலாம். 

புருவாஸ் பட்டணத்திற்கு 2 கி.மீ. தொலைவில் கம்போங் கோத்தா *(Kg. Kota)* எனும் கிராமப்பகுதி உள்ளது. அங்குள்ள பெயர்ப் பலகையில், 2007-ஆம் ஆண்டு வரையில் மாக்காம் ராஜா சோழன் *(Makam Raja Cholan)* என்று இருந்தது. தற்பொழுது மாக்காம் ராஜா புருவாஸ் *(Makam Raja Beruas II)* என்று மாற்றப்பட்டு உள்ளது.

வரலாறு
------

பல நூறு ஆண்டுகளுக்கு முன்னர், தமிழ்நாட்டு வணிகர்களும் சீன நாட்டு வணிகர்களும் மலாக்கா நீரிணையில் இருந்து டிண்டிங்ஸ் ஆற்று வழியாக. புருவாஸ் நகரத்திற்கு வணிகம் செய்ய வந்தார்கள் எனும் வரலாற்றுத் தகவல்களும் உள்ளன.

முன்பு காலத்தில் தமிழர்கள் இந்த நகரைப் புருவாஸ் என்று அழைத்தார்கள். மலேசியா சுதந்திரம் அடைந்த பின்னர் *புருவாஸ்* எனும் சொல்லுக்கு மாறாகப் *பெருவாஸ்* எனும் சொல் பரவலாகப் பயன்படுத்தப் படுகிறது. பள்ளிப் பாட நூல்களிலும் பெருவாஸ் எனும் சொல்லே பயன்படுத்தப் படுகிறது. 

### பெருவாஸ் மரம்

பெருவாஸ் எனும் பெயர் மாங்கூஸ்டீன் *(mangosteen)* மரத்தைப் போன்ற ஓர் உள்ளூர் மரமான பெருவாஸ் மரத்தில் இருந்து பெறப் பட்டதாக நம்பப் படுகிறது (அறிவியல் பெயர்: *கார்சீனியா ஹோம்பிரோனியா - Garcinia hombroniana*).

புருவாஸ் நகரம் மலேசிய வரலாற்றில் மிகப் பழைமை வாய்ந்த நகரமாகும். இங்கு வாழ்ந்த கிராமவாசிகளும் வரலாற்று ஆராய்ச்சியாளர்களும் கங்கா நகரம் தொடர்பான பல அரிய கலைப் பொருட்களைக் கண்டுபிடித்து உள்ளனர். இந்தப் பொருட்கள் இப்போது புருவாஸ் அருங்காட்சியகத்தில் காட்சிக்கு வைக்கப்பட்டு உள்ளன.

* புருவாஸ் மரம்புருவாஸ் மரம்
* புருவாஸ் பழம்புருவாஸ் பழம்

### பல்லவர்களின் கலைப்பொருட்கள்

கங்கா நகரம் அந்தக் காலத்தில் பேராக் மாநிலத்தின் புருவாஸ், டிண்டிங்ஸ், மஞ்சோங் பகுதிகளில் பரவி இருந்த ஒரு பேரரசு ஆகும். கங்கா நகரம் கோலோச்சிய இடங்களில் இருந்து பழம் பெரும் கலைப் பொருட்கள் கிடைத்து இருக்கின்றன. 

பல்லவர்களின் கலைப்பொருட்கள். தமிழர்களின் தங்க ஆபரணங்கள். சீனர்களின் பீங்கான் மங்குகள். இந்தோனேசிய அரசுகளின் பின்னல் வேலைபாடுகள். அவற்றில் சில பொருட்கள் ஈப்போவிலும் இன்னும் சில பொருட்கள் பீடோர் பகுதிகளிலும் கிடைத்து இருக்கின்றன. 

### சிம்மோர் பள்ளத்தாக்கில் அகத்தியர் சிலை

பேராக், சிம்மோர் பள்ளத்தாக்கில் கண்டு எடுக்கப்பட்ட 1300 ஆண்டுகளுக்கு முற்பட்ட அகத்தியர் வெண்கலச் சிலை.
கோலாலம்பூர் தேசிய வரலாற்று அருங்காட்சியகத்தில் எடுக்கப்பட்ட புகைப்படம். 8-ஆம்; 9-ஆம் நூற்றாண்டின் புத்த அவலோகிதேஸ்வரர் வெண்கலச் சிலை. 1936-ஆம் ஆண்டில் பேராக், பிடோர், ஆங்கிலோ ஓரியண்டல் ஈயச் சுரங்கத்தில் கண்டு எடுக்கப்பட்ட 79 செ.மீ உயரச் சிலை.
1962-ஆம் ஆண்டு பிப்ரவரி மாதம் பேராக், சிம்மோர் பள்ளத்தாக்கில் (*Chemor Valley*), ஜாலோங் (*Jalong, Chemor, Perak*) எனும் இடத்தில் ஓர் அகத்தியர் சிலையைக் கண்டு எடுத்தார்கள். 

அதன் எடை 34 பவுண்டுகள் (15.4 கிலோ கிராம்). உயரம் 1 அடி எட்டரை அங்குலம். 1300 ஆண்டுகளுக்கு முற்பட்ட வெண்கலச் சிலை. மலேசியாவில் கண்டு எடுக்கப்பட ஓர் அரிய வரலாற்றுப் படிமம். இந்தச் சிலை இப்போது கோலாலம்பூர் மலேசிய அரும்பொருள் காட்சியகத்தில் உள்ளது. 

கங்கா நகரத்து வரலாற்றில் ஓர் ஆழமான உறுதிப்பாட்டை இந்தச் சிலை வழங்கி உள்ளது. கங்கா நகரம் என்பது இந்து மதம் (சிவ வழிபாடு) சார்ந்த ஓர் அரசு என்பதை உறுதிப்படுத்தி உள்ளது. உலக வரலாற்று ஆசிரியர்கள் இதே கருத்தை இன்றும் வலியுறுத்தி வருகின்றனர்.

கங்கா நகரப் பேரரசின் தலைநகரம் பேராக், புருவாஸ் சமவெளியில் இருந்து இருக்கிறது. கி.பி. 1025 - 1026-ஆம் ஆண்டுகளில் அந்தப் பேரரசு அழிந்து போனது. தமிழ்நாட்டில் இருந்து வந்த இராஜேந்திர சோழன் தொடுத்த தாக்குதல்களினால் கங்கா நகரம் அழிந்து போய் இருக்கலாம் என்பது வரலாற்று ஆய்வாளர்களின் கருத்து.

புருவாஸ் அருங்காட்சியகம்
------------------------

இந்த அருங்காட்சியகம் பொதுமக்களுக்கு இலவச நுழைவுடன் திறக்கப்பட்டு உள்ளது. 5-ஆம்; 6-ஆம் நூற்றாண்டுகளுக்கு முந்தைய கலைப்பொருட்கள் புருவாஸில் கண்டுபிடிக்கப்பட்டு உள்ளன. அவற்றில் பல பொருட்கள் புருவாஸ் அருங்காட்சியகத்தில் காட்சிக்கு வைக்கப்பட்டு உள்ளன.

பெருவாஸ் தமிழ்ப்பள்ளி
---------------------

மலேசியாவில் பழைமையான பள்ளிகளில் பெருவாஸ் தமிழ்ப்பள்ளியும் (SJK(T) Beruas) ஒன்றாகும். 16 ஆசிரியர்கள் கற்பிக்கும் இந்தப் பள்ளியில் ஏறக்குறைய 170 மாணவர்கள் பயில்கிறார்கள். தேசிய அளவிலும் மாநில அளவிலும் பல போட்டிகளில் கலந்து கொண்டு பற்பல சாதனைகளைப் படைத்து உள்ளது.  இப்பள்ளியின் தலைமையாசிரியை திருமதி இரஹ்மாதுனிசிஷா பேகம் அப்துல் ரஹிமான்.

மேற்கோள்கள்
-----------

1. ↑  "Beruas Population". 2021-05-07 அன்று மூலம் பரணிடப்பட்டது. 2021-05-07 அன்று பார்க்கப்பட்டது.
2. ↑  "Toponymic Guidelines for Map and Other Editors for International Use" (PDF) (ஆங்கிலம்). Malaysian National Committee on Geographical Names. 2017. p. 34. May 22, 2021 அன்று மூலம் (PDF) பரணிடப்பட்டது. May 29, 2021 அன்று பார்க்கப்பட்டது.
3. ↑  "The Interesting Historical Facts of Malaysia". *Facebook* (ஆங்கிலம்). 10 February 2022 அன்று பார்க்கப்பட்டது.
4. ↑  Othman bin Mohd. Yatim; Hassan Shuhaimi bin Nik Abd. Rahman (Nik.); Abd. Hamid Zamburi; Zainol Haji Hussin; Abd. Latib Ariffin (1994). *Beruas: kerajaan Melayu kuno di Perak*. Persatuan Muzium Malaysia, Muzium Negara. பக். 3. இணையக் கணினி நூலக மையம்:34548687.
5. ↑  Research on the Early Malay Doctors 1900-1957 Malaya and Singapore, By Faridah Abdul Rashid
6. ↑  Neutron radiography: proceedings of the second world conference, Paris, France, June 16-20, 1986 John Penrose Barton, Commission of the European Communities, D. Reidel, 1987 -928 pages
7. ↑  S. Durai Raja Singam Printed by Liang Khoo Printing Co. 1962 -Language Arts & Disciplines -253 pages
8. ↑  பெருவாஸ் தமிழ்ப்பள்ளியின் படங்கள்
9. ↑  "TEKNOVASI 2021 கற்றல் தொழில்நுட்பப் புத்தாக்க தேசியநிலைப் போட்டியில் பெருவாஸ் தமிழ்ப்பள்ளி வெற்றி அநேகன்". 28 June 2021 அன்று பார்க்கப்பட்டது.

வெளி இணைப்புகள்
---------------

* சாப்ரிசான் இணையத்தளம்
* National Library of Malaysia. *Sejarah Malaysia*. மலேசிய தேசிய நூலகம்.
* *Laman Rasmi Muzium-Muzium Negeri Perak*. பேராக் மாநில அரும் காட்சியகம். பார்த்த நாள்: 08 மே 2021.

  


| * பா
* உ
* தொ
 பேராக் மாநிலம் |
| --- |
| தலைநகர்: ஈப்போ, அரச நகரம்: கோலாகங்சார் |
| மாவட்டங்கள் | பாகன் டத்தோ மாவட்டம் • கிந்தா மாவட்டம் • லாருட், மாத்தாங், செலாமா மாவட்டம் • ஹீலிர் பேராக் மாவட்டம் • மஞ்சோங் மாவட்டம் • பத்தாங் பாடாங் மாவட்டம் • முவாலிம் மாவட்டம் • கிரியான் மாவட்டம் • கோலாகங்சார் மாவட்டம் • உலு பேராக் மாவட்டம் • பேராக் தெங்ஙா மாவட்டம் • கம்பார் மாவட்டம் |
| துணை மாவட்டங்கள் | பத்து காஜா • கிரிக் • ஈப்போ • லெங்கோங் • செலாமா • தைப்பிங் |
| நகரங்களும் சிறுநகரங்களும் | • அலோர் பொங்சு • ஆயர் தாவார் • பந்தாய் ரெமிஸ் • பாரிட் • பாசீர் சாலாக் • பாகன் டத்தோ • பாடாங் ரெங்காஸ் • ஜெண்டராட்டா • பாகன் செராய் • பாகன் சுங்கை பூரோங் • பானீர் • பாரிட் புந்தார் • பாத்தாக் ராபிட் • பத்து காஜா • பேராங் • பெர்ச்சாம் • புருவாஸ் • பீடோர் • பீக்காம் • போத்தா • புக்கிட் கந்தாங் • புக்கிட் மேரா (கிந்தா) • புக்கிட் மேரா (கிரியான்) • புரோட்டோன் சிட்டி • பூசிங் • சங்காட் ஜெரிங் • சங்காட் கெருயிங் • சிம்மோர் • செண்டிரியாங் • சிக்குஸ் • டாமார் லாவுட் • கிரிக் • கோப்பேங் • குவா தெம்புரோங் • ஊத்தான் மெலிந்தாங் • ஜெலாப்பாங் • கமுந்திங் • கம்பார் நகரம் • காரை • கோத்தா பாரு (பேராக்) • கோலாகங்சார் • கோலா குராவ் • கோலா செபத்தாங் • லங்காப் • லெக்கீர் • லெங்கோங் • லூமுட் • மஞ்சோய் • மாலிம் நாவார் • மம்பாங் டி அவான் • மானோங் • மெங்லெம்பு • லகாட் • குரோ • லாருட், மாத்தாங், செலாமா • செலெக்கோ • செமாங்கோல் • ஸ்ரீ இஸ்கந்தர் • ஸ்ரீ மஞ்சோங் • ருங்குப் • சித்தியவான் • சிம்மோர் • சிலிம் • சிலிம் ரீவர் • சுங்கை சிப்புட் • சுங்கை • தைப்பிங் • தம்பூன் • தஞ்சோங் மாலிம் • தஞ்சோங் பியாண்டாங் • தஞ்சோங் ரம்புத்தான் • தஞ்சோங் துவாலாங் • தாப்பா • தாப்பா ரோட் • தெலுக் பாத்திக் • தெலுக் இந்தான் • தீமோ • துரோலாக் • தெரோங் • துரோனோ • உலு பெர்ணம் |
| புது நகரங்கள் | பண்டார் மேரு ராயா • பேராங் 2020 • சன்வே சிட்டி ஈப்போ |
| கிராமங்கள் | பாடாங் காஜா • சாயோங் • கம்போங் கோலா சிலிம் |
| தீவுகள் | பங்கோர் தீவு • பங்கோர் லாவுட் தீவு • பாண்டிங் தீவு • ஓராங் ஊத்தான் தீவு |
| குகைகள் | தெம்புரோங் குகை • காண்டு குகை • கல்லுமலைக் கோயில் குகை • தம்பூன் குகை |
| நீர்வீழ்ச்சிகள் | லாத்தா கிஞ்சாங் |
| ஏரிகள் | புக்கிட் மேரா ஏரி |
| நகரக் குழுமம் | கிந்தா பள்ளத்தாக்கு |
| 
* Commons page பொதுவகம்
* Category பகுப்பு

 |

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Israel

 |